João Goulart

João Belchior Marques Goulart (, atau [ˈʒwɐw ˈbɛwkjɔʁ ˈmaʁkiʒ ɡuːˈlaʁ]; 1 Mac 1918 – 6 Disember 1976) adalah seorang ahli politik Brazil ahli politik yang juga Presiden negara tersebut sehingga beliau digulingkan dalam suatu rampasan kuasa pada 1 April 1964. Beliau dianggap sebagai Presiden Brazil berfahaman sayap kiri  sehingga naiknya jawatan Luiz Inácio Lula da Silva tahun 2003.

Awal hidup

Karier politik 
Pada tahun 1956, Goulart dilantik sebagi Timbalan Presiden kepada Juscelino Kubitschek. Beliau diundi semula pada 1960 sebagai timbalan Jânio Quadros yang berpada dalam partai politik yang berbeza. Quadros meletakkan jawatan presidennya pada 1961 agar dapat membuat suatu penggulingan kuasa sendiri, lalu memudahkan João mengambil alih sebagai presiden. Keadaan ini tidak disenangi segelintir negarawan yang menganggapnya terlalu radikal dalam fahamannya. Kongres Brazil turut teragak-agak menerima hal ini namun suatu kompromi dapat dicapai, dan akhirnya João dapat menduduki jawatan presiden namun dalam suatu sistem berparlimen - beliau mendapat kuasa eksekutif sepenuhnya setelah suatu pungutan suara perlembagaan pada tahun 1963 sebulat suara menolak sistem ini.

Pemerintahan 

Beliau menghasilkan suatu perencanaan reformasi yang asas (Reformas de Base) di mana suatu campur tangan pemerintah dilibatkan secara banyaknya dalam ekonomi Brazil, membendung kebutahurufan dalam kalangan warga dewasa negara tersebut, pengagihan semula hartanah yang tidak menguntungkan pada keluasan tertentu kepada rakyat serta membuka hak mengundi kepada golongan-golongan pegawai tentera rendah serta buta huruf.

Goulart turut mewakili Brazil dalam memperjuangkan pengharaman penggunaan senjata nuklear dalam benua Amerika Selatan, lalu terlbibat dalam Perjanjian Tlatelolco antaranya; usaha ini dilanjutkan oleh Mexico setelah lumpuhnya pemerintahan Brazil. Beliau berkecuali dalam polisi luar negaranya dengan menyambung hubungan bersama negara-negara sosialis serta membantah sekatan dagangan ke atas Cuba. Maka, Goulart sangat tidak disukai pemerintah Amerika Syarikat.

Kudeta 
Pada awal pagi 31 Mac 1964, Jeneral Olímpio Mourão Filho mengarahkan pasukannya mula bergerak ke Rio de Janeiro untuk menggulingkan João.

João menyedari hal tersebut lalu bertolak ke ibukota Brasilia tengah hari keesokan harinya agar hendak menghentikan kudeta ini dengan segala kuasa politiknya. Malang menyebelahinya apabila Auro Moura Andrade, presiden Senat Brazil mula mendapatkan sokongan untuk pihak kudeta tersebut justeru Goulart sudah tangan kosong. Beliau mengumpulkan isteri dan dua anaknya untuk terbang bersama ke Porto Alegre dalam sebuah pesawat Avro 748 milik Tentera Udara Brazil. Andrade isytiharkan jawatan Presiden Brazil sudah "kosong" tidak lama selepas Goulart berlepas.

Pada waktu paginya, Jeneral Floriano Machado memberitahu Goulart bahwa pasukan yang setia kepada kudeta telah bergerak dari Curitiba ke Porto Alegre lalu menggesa beliau meninggalkan Brazil agar tidak ditangkap. Pada 11:45 pagi, Goulart menaiki pesawat Douglas C-47 ke ladang miliknya bersempadan Uruguay. Beliau kekal di situ sehingga 4 April, di mana beliau akhirnya menaiki pesawat menuju Montevideo.

Kematian 
Goulart meninggal di apartmen La Villa miliknya di Mercedes, wilayah Corrientes, Argentina pada 6 Disember 1976. Ada yang menganggap beliau meninggal akibat serangan jantung namun perkara tersebut tidak dapat disahkan kerana autopsi tidak dijalankan ke atas mayatnya. Sekitar 30,000 orang menghadiri pengebumiannya, di mana liputan tersebut disembunyikan pemerintahan diktator Brazil.

Lihat juga

Rujukan

Sumber

Pautan luar 

Kelahiran 1918
Kematian 1976
Pemimpin yang digulingkan melalui rampasan kuasa
Presiden Brazil
Naib Presiden Brazil